stanford-oval/wikipedia huggingface dataset:
הלמוט שלמר

| --- | --- |
אין תמונה חופשית
 לידה:  20 במאי 1893 האוסברג, האימפריה הגרמנית האימפריה הגרמנית
 פטירה:  18 באוגוסט 1995  (בגיל 102) מינדן-ליבקה, גרמניה גרמניה
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1913–1943 (כ־30 שנה)
 דרגה:   גנרל לוטננט (ורמאכט)
 תפקידים בשירות
 מפקד הדיוויזיה הממונעת ה-3   מפקד קורפוס הפאנצר ה-14
 פעולות ומבצעים
 מלחמת העולם הראשונה  מלחמת העולם השנייה קרב סטלינגרד
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה
 
גנרל הלמוט שלמר (בגרמנית: Helmuth Schlömer;‏ 20 במאי 1893 – 18 באוגוסט 1995) היה מפקד בכיר בוורמאכט שפיקד על דיוויזיה ועל קורפוס במלחמת העולם השנייה.
ביוגרפיה > קריירה מוקדמת

שלמר נולד ב-20 במאי 1893 בהאוסברג, שהשתייכה לאימפריה הגרמנית. בשנת 1913 התגייס לצבא הגרמני הקיסרי, והצטרף לרגימנט הרגלים ה-159 (לורן ה-8), ולחם בשורותיו במלחמת העולם הראשונה, וב-16 בספטמבר 1917 הועלה לדרגת אובר לוטננט. על פעולותיו בקרבות קיבל את עיטור צלב הברזל דרגה ראשונה ושנייה, אות הפציעה בכסף, וצלב הכבוד של מלחמת העולם 1914/1918.
לאחר המלחמה הצטרף שלמר לפרייקור ולאחר מכן הצטרף לרייכסווהר, ומילא בו תפקידי פיקוד ומטה. ב-1 באוגוסט 1925 הועלה שלמר לדרגת האופטמן, וב-1 באפריל 1926 מונה למפקד פלוגה 4 (מקלעים) ברגימנט הרגלים ה-18. ב-1 באוקטובר 1929 מונה לקצין מטה ברגימנט הרגלים ה-18, וב-1 במאי 1933 למפקד פלוגה 13 (מרגמות) ברגימנט הרגלים ה-18. ב-1 במאי 1934 הועלה לדרגת מיור, וב-1 בינואר 1935 מונה למדריך בבית הספר הצבאי במינכן. ב-1 באוקטובר 1936 הועלה לדרגת אוברסט לוטננט, וב-15 ביולי 1937 מונה למפקד הגדוד ה-3 ברגימנט הרגלים ה-25. ב-1 ביולי 1939 מונה שלמר למפקד רגימנט הרגלים הממונע ה-5.
ביוגרפיה > מלחמת העולם השנייה

עם פרוץ המלחמה היה שלמר מפקד רגימנט הרגלים הממונע ה-5, ופיקד עליו במהלך המערכה בפולין, כחלק מהדיוויזיה הממונעת ה-2 במסגרת הקורפוס ה-19. במהלך המערכה על צרפת לחם שלמר עם הרגימנט שבפיקודו מהדיוויזיה הממונעת ה-2 במסגרת הקורפוסים ה-14, ה-19, וה-38, ובשלב השני במסגרת הקורפוסים ה-15 וה-16. ב-10 בינואר 1941 הפך הרגימנט לרגימנט הרובאים ה-5, ובמהלך מבצע ברברוסה לחם שלמר עם הרגימנט שבפיקודו כחלק מדיוויזיית הפאנצר ה-12 במסגרת הקורפוס הממונע ה-57, ולאחר מכן במסגרת הקורפוס הממונע ה-39. ב-1 באוקטובר 1941 מונה שלמר למפקד חטיבת הרובאים ה-7, וב-2 באוקטובר הועלה לדרגת אוברסט, וקיבל  את עיטור צלב האבירים של צלב הברזל. שלמר לחם עם החטיבה שבפיקודו במהלך הקרב על מוסקבה כחלק מדיוויזיית הפאנצר ה-7, שלחמה לסירוגין תחת הקורפוסים ה-8, ה-56, וה-41.
ב-1 באפריל 1942 הועלה שלמר לדרגת גנרל מיור, ומונה למפקד הדיוויזיה הממונעת ה-3, ובמהלך מתקפת הקיץ הגרמנית בשנת 1942, לחם עימה כחלק מקורפוס הפאנצר ה-24 במסגרת הארמייה השישית ולאחר מכן במסגרת ארמיית הפאנצר הרביעית. בספטמבר הועברה הדיוויזיה תחת פיקוד קורפוס הפאנצר ה-14 שהיה חלק מארמיית הפאנצר הרביעית, והחל מדצמבר חלק מהארמייה השישית, ושלמר לחם עם הדיוויזיה בקרב סטלינגרד.
ב-1 בדצמבר 1942 הועלה שלמר לדרגת גנרל לוטננט, וב-22 בדצמבר קיבל תוספת עלי אלון לעיטור צלב האבירים של צלב הברזל. ב-17 בינואר 1943 מונה שלמר למפקד קורפוס הפאנצר ה-14, במקום הנס הובה שעזב בפקודת היטלר את כיס סטלינגרד, וב-2 בפברואר נכנע שלמר יחד עם כל שרידי הכוחות שהיו בכיס הצפוני בסטלינגרד ונלקח לשבי.
ביוגרפיה > לאחר המלחמה

במהלך שהותו בשבי הצטרף שלמר לוועד הלאומי למען גרמניה החופשית, וב-24 באוקטובר 1949 שוחרר מהשבי. לאחר שחרורו התגורר שלמר במינדן-ליבקה, וב-18 באוגוסט 1995 מת, והוא בן 102 שנים.
הלמונד

הלמונד (בהולנדית: Helmond, באלפבית פונטי בינלאומי: ɦɛlmɔnt; בניב מקומי: Héllemond; ‏האזנהקובץ:200 Helmond.ogg‏Ⓘ‏) היא עיר במחוז צפון בראבנט שבדרום הולנד. נכון ל-2019, בעיר מתגוררים כ-91,524 תושבים.
היסטוריה

ההתיישבות הראשונה באזור היו בסביבות 1000, והלמונד קיבלה זכויות כעיר בערך בשנת 1232. במרכז הלמונד ישנה טירה שהוקמה על ידי האפיפיור אלכסנדר השלישי, בסביבות 1350.
מאז המאה ה-19 הפכה הלמונד לעיר תעשייתית עם הרבה תעשיית מתכת וטקסטיל. תעשייה זו הובילה לפער ניכר בין העניים לעשירים, דיכוטומיה שבאה לידי ביטוי גם מבחינה גאוגרפית. חלק גדול מהתעשייה המקורית נעלם, אם כי חברות מסוימות מאותה תקופה, כמו Vlisco, עדיין קיימות. חברת פליסקו פעילה בעיר מאז המאה ה-19 כיצואנית גדולה של 'הדפסי שעווה' למערב אפריקה. כמו כן צצו חברות חדשות רבות, חלקן פעילות בתחום ההיי-טק.
היסטוריה > ספורט

את העיר מייצגת קבוצת הכדורגל הלמונד ספורט המשחקת בליגת המשנה ההולנדית
ערים תאומות

בלגיה מכלן, בלגיה
ניקרגואה סן מרקוס, ניקרגואה
פולין ז'לונה גורה, פולין
הכוחות המזוינים של רומניה

| --- | --- |
 
משמר טקסי של הכוחות המזוינים של רומניה
משמר טקסי של הכוחות המזוינים של רומניה
 מדינה:  רומניה רומניה
 תקופת הפעילות:  25 במאי 1860 – הווה (164 שנים) 
 הגוף הקודם:  Moldavian military forces 
 מטה:  סטרדה איזבור 13–15, בוקרשט
 מנהיגות
 המפקד העליון:  נשיא רומניה
 ראש הצבא:  יושב ראש המטה הכללי
 שר ההגנה:  שר ההגנה הלאומית
 כוח אדם
 סוג שירות:  התנדבותי
 גיל הגיוס:  18–49
 זמינות לשירות צבאי מכלל האוכלוסייה:  11,077,504
 מתאימים לשירות צבאי מכלל האוכלוסייה:  9,083,554
 גודל מחזור שנתי המגיע לגיל הגיוס:  227,089
 כוחות פעילים:  64,500 (2019)
 כוחות מילואים:  53,000 (2019)
 תקציב
 תקציב שנתי:  5.785 מיליארד דולר אמריקני (2021)
 אחוזי תמ"ג:  2.02%
 
חיילים רומנים באפגניסטן
הכוחות המזוינים של רומניה (ברומנית: Forțele Armate Române) או צבא רומניה (ברומנית: Armata României) הוא הארגון המרכזי לשמירת ביטחונה של מדינת רומניה. צבא זה כולל שלוש זרועות עיקריות: צבא היבשה של רומניה, הצי הרומני וחיל האוויר הרומני.
בנובמבר 1859, בפקודתו של אלכסנדרו יואן קוזה, הוקם המטה הכללי העליון של צבא רומניה. במאי 1860 חוקק החוק שקבע את העקרונות והצורה בה יודרכו החיילים הרומנים.
הגיוס לצבא רומניה בעיתות שלום אינו חובה וניתן להתנדב החל מגיל 18. לפי חוקי רומניה אפשר לגייס בשעת מלחמה את כל הגברים בין הגילים 15–49. בשנת 2004 הוערך מספר הגברים בגילים אלה ברומניה בכחמישה מיליונים.
רומניה הצטרפה לנאט"ו ב-29 במרץ 2004.
נכון לשנת 2005 מנה כוח האדם של שלוש זרועות הצבא הרומני כ-112,000 חיילים וכ-28,000 אזרחים.
ההוצאה הלאומית של רומניה, למימון צבאה, בשנת 2002, הייתה 985 מיליוני דולרים, שהיוו 2.47% מהתל"ג הרומני.
הערות שוליים

↑  שירות "הארץ", שבע מדינות ממזרח אירופה הצטרפו לנאט"ו, באתר הארץ, 29 במרץ 2004
| נאט"ו ארגון האמנה הצפון-אטלנטית (NATO) |
| --- | --- | --- |
| הכוחות המזוינים של המדינות החברות | איטליה • איסלנד • אלבניה • אסטוניה • ארצות הברית • בולגריה • בלגיה • גרמניה • דנמרק • הולנד • הונגריה • הממלכה המאוחדת • טורקיה • יוון • לוקסמבורג • לטביה • ליטא • מונטנגרו • מקדוניה הצפונית • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קנדה • קרואטיה • רומניה |  |
| פעולות צבאיות עיקריות | מלחמת המפרץ • מבצע משמר משותף • מבצע כוח מאוחד • מלחמת אפגניסטן • מלחמת עיראק • מבצע מגן האוקיינוס • התקיפה הצבאית הבינלאומית בלוב • מבצע המאמץ הפעיל • מבצע שומר הים |  |
ערך זה הוא קצרמרבנושא רומניה ובנושא צבא. אתם מוזמנים לתרום לוויקיפדיה ו.
הכוחות המזוינים של קטר

| --- | --- |
 מדינה:  קטר (מדינה) קטר
 מנהיגות
 ראש הצבא:  Chief of Armed Forces of Qatar
 כוח אדם
 גיל הגיוס:  18
 זמינות לשירות צבאי מכלל האוכלוסייה:  389,487 גברים   165,572 נשים   (2010)
 מתאימים לשירות צבאי מכלל האוכלוסייה:  1,511,144 גברים   1,458,934 נשים   (2010)
 כוחות פעילים:  11,800
 תקציב
 תקציב שנתי:  1.913 מיליארד דולר
 אחוזי תמ"ג:  1.5%
 מלחמות שהשתתף בהן
 מלחמת המפרץ 
 
הכוחות המזוינים של קטר הוא השם של כלל הכוחות המזוינים של קטר, ומטרותיו העיקריות הן הגנה על גבולות המדינה. הכוחות מורכבים מצבא קטר, חיל הים הקטרי, וחיל האוויר הקטרי.
הכוחות המזוינים של קטר נוסדו בשנת 1971, לאחר שקטר זכתה לעצמאות מבריטניה, וכוללים 11,800 חיילים - 8,500 בחיל היבשה, 1,800 בצי ו-1,500 בחיל האוויר. תקציב הביטחון שווה ערך לכ-8% מהתוצר הגולמי של המדינה. לקטר יש הסכמי הגנה עם ארצות הברית, לה בסיסים רבים בשטחה, וגם בריטניה וצרפת שמספקים לה את רוב הנשק.
קטר היא חלק מה-GCC, מועצה של מדינות המפרץ הפרסי (איחוד האמירויות, כווית, עומאן, בחריין וערב הסעודית) ובמשך שנים נהנתה מיחסים טובים עם שכנותיה. עם זאת, ב-1995 קטר עזבה את "הציר הסעודי" כאשר האמיר הקודם שלה, חמד בן ח'ליפה אאל ת'אני, הגלה את אביו לשווייץ והשתלט על בית המלוכה. האמיר שינה את הפוליטיקה של קטר בצורה רדיקלית. המדינה נפרדה מאחיותיה הגדולות, בעיקר ערב הסעודית, ויצרה פורמולה משלה למדיניות חוץ עצמאית, שהמשיכה גם עם העברת השלטון לבנו של חמד, תמים.
הערות שוליים

↑  אוריאל דסקל, קטאר 2022: לארח את המונדיאל בקן צרעות, באתר כלכליסט, 3 באוגוסט 2014
| כוחות צבאיים בעולם הערבי |
| --- | --- | --- |
| מדינות ריבוניות | אלג'יריה אלג'יריה • בחריין בחריין • קומורו קומורו • ג'יבוטי ג'יבוטי • מצרים מצרים • עיראק עיראק • ירדן ירדן • כווית כווית • לבנון לבנון • לוב לוב • מאוריטניה מאוריטניה • מרוקו מרוקו • עומאן עומאן • קטר (מדינה) קטר • ערב הסעודית ערב הסעודית • סומליה סומליה • סודאן סודאן • סוריה סוריה • תוניסיה תוניסיה • איחוד האמירויות הערביות איחוד האמירויות הערביות • תימן תימן • צ'אד צ'אד |  |
| מדינות עם הכרה מוגבלת | הרשות הפלסטינית הרשות הפלסטינית • רפובליקת סהרה הערבית הדמוקרטית הרפובליקה הדמוקרטית הערבית הסהראווית • סומלילנד סומלילנד |  |
| כוחות מזוינים אזוריים אוטונומיים | פשמרגה |  |
| שחקנים משמעותיים אחרים | המדינה האסלאמית המדינה האסלאמית • חמאס חמאס • חזבאללה חזבאללה • חות'ים חות'ים • היחידות להגנת העם |  |
ערך זה הוא קצרמרבנושא קטר. אתם מוזמנים לתרום לוויקיפדיה ו.
הטריטוריה האנטארקטית האוסטרלית

| --- | --- |

בסיס דייוויס
 מדינה:  אוסטרליה אוסטרליה
 בירת הטריטוריה:  בסיס דייוויס
 שפה רשמית:  אנגלית
 תאריך ייסוד:  13 ביוני 1933 
 שטח:  5,896,500 קמ"ר
 אוכלוסייה:  ‏
  ‑ בטריטוריה:  1,000 (2016)
 קואורדינטות:  75°00′S 102°30′E﻿ / ﻿75°S 102.5°E﻿ / -75; 102.5 
 אזור זמן:  Antarctica/Macquarie
 http://www.aad.gov.au
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
הטריטוריה האנטארקטית האוסטרלית (באנגלית: Australian Antarctic Territory, ובקיצור: AAT), היא שטח המצוי באנטארקטיקה שאוסטרליה טוענת לריבונות בו. שטח זה כולל את כל האיים והטריטוריה היבשתית הנמצאת דרומית לקו רוחב 60° דרום, ובין קו אורך '44°38 מזרח ו־160° מזרח למעט ארץ אדלי ('136°11 מזרח עד '142°02 מזרח), אשר בשל מיקומה מחלקת את הטריטוריה האוסטרלית לטריטוריה מערבית (החלק הגדול יותר) וטריטוריה מזרחית.
הטריטוריה גובלת בארץ המלכה מוד במערב ובשטח חסות רוס במזרח.
שטח הטריטוריה 6,119,818 קמ"ר, ומתגוררים בה רק צוותים מדעיים בבסיסי מחקר. בסיס המחקר העיקרי הוא תחנת מוסון.
מאז חתימת אוסטרליה על הברית האנטארקטית מוקפאת תביעת אוסטרליה לריבונות בטריטוריה.
חלוקה אדמיניסטרטיבית

הטריטוריה מחולקת לתשעה מחוזות, ממערב למזרח:
| מס>  | מחוז | שטח (ק"מ2) | הגבול המערבי | הגבול המזרחי |
| --- | --- | --- | --- | --- |
| 1 | ארץ אנדרבי |  | '044°38 מזרח | '056°25 מזרח |
| 2 | ארץ קמפ |  | '056°25 מזרח | '059°34 מזרח |
| 3 | אדמת מק. רוברטסון |  | '059°34 מזרח | '072°35 מזרח |
| 4 | ארץ הנסיכה אליזבת |  | '072°35 מזרח | '087°43 מזרח |
| 5 | ארץ קייזר וילהלם השני |  | '087°43 מזרח | '091°54 מזרח |
| 6 | ארץ המלכה מרי |  | '091°54 מזרח | '100°30 מזרח |
| 7 | ארץ וילקס | 2,600,000 | '100°30 מזרח | '136°11 מזרח |
| 8 | ארץ המלך ג'ורג' החמישי |  | '142°02 מזרח | '153°45 מזרח |
| 9 | ארץ אואטס |  | '153°45 מזרח | '160°00 מזרח |
|  | סה"כ: | 6,119,818 | '044°38 מזרח | '160°00 מזרח |
בסיסים

בסיסים ותחנות מחקר, ממזרח למערב:
| תחנה | מדינה | קו רוחב | קו אורך | מחוז |
| --- | --- | --- | --- | --- |
| מולודז'ניה (Молодёжная) (מאויש עונתית) | רוסיה רוסיה | "0.01'67°40 דרום | '45°51 מזרח | ארץ אנדרבי |
| תחנת מוסון (Mawson Station) | אוסטרליה אוסטרליה | "09.7'67°36 דרום | "25.7'62°52 מזרח | אדמת מק. רוברטסון (חוף מוסון) |
| תחנת סויוז (סגורה) | רוסיה רוסיה | '70°35 דרום | '68°47 מזרח | אדמת מק. רוברטסון (ארץ לארס כריסטנסן) |
| דרוז'נאיה (Дружная) (סגורה) | רוסיה רוסיה | '69°44 דרום | '72°42 מזרח | ארץ הנסיכה אליזבת (ארץ אינגריד כריסטנסן) |
| תחנת ז'ונגשאן | הרפובליקה העממית של סין  סין | '69°22 דרום | '76°22 מזרח | ארץ הנסיכה אליזבת (ארץ אינגריד כריסטנסן) |
| תחנת פרוגרס | רוסיה רוסיה | '69°23 דרום | '76°23 מזרח | ארץ הנסיכה אליזבת (ארץ אינגריד כריסטנסן) |
| תחנת דייוויס (Davis Station) | אוסטרליה אוסטרליה | "35.8'68°34 דרום | "02.6'77°58 מזרח | ארץ הנסיכה אליזבת (ארץ אינגריד כריסטנסן) |
| סובטסקיה (Советская) (סגורה) | רוסיה רוסיה | 77°58′ דרום | 89°16′ מזרח | ארץ קייזר וילהלם השני |
| תחנת מירני (Mirny Station) | רוסיה רוסיה | "00.0'66°33 דרום | "00.1'93°01 מזרח | ארץ המלכה מרי |
| קומסומולסקאיה (Комсомольская) (סגורה) | רוסיה רוסיה | '74°05 דרום | '97°29 מזרח | ארץ המלכה מרי |
| ווסטוק (Восток) | רוסיה רוסיה | '78°28 דרום | '106°48 מזרח | ארץ וילקס (ארץ נוקס) |
| תחנת וילקס (Wilkes) (סגורה) | אוסטרליה אוסטרליה | "25.6'66°15 דרום | "32.3'110°31 מזרח | ארץ וילקס (ארץ באד) |
| תחנת קייסי (Casey Station) | אוסטרליה אוסטרליה | "54.5'66°16 דרום | "39.4'110°31 מזרח | ארץ וילקס (ארץ באד) |
| תחנת קונקורדיה (Concordia Station) (כיפה C) | צרפת צרפת איטליה איטליה | 75°06 דרום | '123°23' מזרח | ארץ וילקס (ארץ באנצר) |
| לנינגרדסקאיה (Ленинградская) (סגורה) | רוסיה רוסיה | "00.0'69°35 דרום | "59.9'159°22 מזרח | ארץ אואטס |
היסטוריה

ארץ ויקטוריה הוכרזה כשטח בריבונות בריטניה ב־9 בינואר 1841.
ארץ אנדרבי הוכרזה על ידי בריטניה כשטח בריבונותה בשנת 1930. בשנת 1933 צו קיסרי בריטי העביר את הטריטוריות הנמצאות דרומית לקו רוחב 60° ובין קווי אורך 160 מערב ו־45 מערב לשליטת אוסטרליה.
הגבולות בין הטריטוריה לארץ אדלי נקבעו בשנת 1938.
בשנת 1947 העבירה בריטניה את השליטה באי הרד ואיי מקדונלד וכן את השליטה באי מאקרי[דרוש מקור] לטריטוריה.
ב־11 בפברואר 1954 הוקמה תחנת מוסון - התחנה האוסטרלית הראשונה ביבשת.
בולי דואר

אוסטרליה מנפיקה בולי דואר עבור הטריטוריה. ההוצאה הראשונה הייתה בשנת 1957. בולים הונפקו באופן לא סדיר עד ראשית שנות ה־90, מאז ההנפקה היא שנתית.
כל הבולים הם בעלי תמה אנטארקטית.
המדינה החופשית בראונשווייג

המדינה החופשית בראונשווייג (בגרמנית: Freistaat Braunschweig) הייתה מדינה ברפובליקת ויימאר, ולאחר מכן בגרמניה הנאצית. בירתה של המדינה הייתה העיר בראונשווייג.
היסטוריה

ב-8 בנובמבר 1918 התפטר ארנסט אוגוסט, דוכס בראונשווייג מתפקידו, בעקבות המהפכה הגרמנית והתבוסה במלחמת העולם הראשונה.
כאשר הדוכסות בוטלה, הפכה המדינה למדינה חופשית, שהתקיימה עד לאחר מלחמת העולם השנייה.
ב-12 באפריל 1945 נכבשה העיר בראונשווייג על ידי הצבא הבריטי, ובשנת 1946 מוזג רוב שטח בראונשווייג במדינת סקסוניה התחתונה, ואילו השטחים המזרחיים שלה צורפו לסקסוניה-אנהלט שהייתה חלק משטח הכיבוש הסובייטי, ולאחר מכן חלק מגרמניה המזרחית.
היפאסוס

| --- | --- |

 לידה:  בסביבות 500 לפנה"ס מאטאפונטום, יוון הגדולה
 פטירה:  ? קרוטונה, איטליה 
 ענף מדעי:  מתמטיקה, אקוסטיקה
 מקום מגורים:  יוון העתיקה
 תרומות עיקריות
 מיוחסת לו ההוכחה/גילוי שהשורש הריבועי של 2 הוא מספר אי רציונלי
 
היפאסוס (ביוונית: Ίππασος) היה פילוסוף יווני מהאסכולה הפיתגוראית שחי במאה החמישית לפנה"ס. מוצאו מהעיר מטאפונטום שביוון הגדולה.
פאפוס מאלכסנדריה מייחס את גילוי המספרים האי-רציונלים לאסכולה הפיתגוראית (על פי משפט פיתגורס, אורך היתר במשולש ישר-זווית שאורך שני ניצביו 1 הוא השורש הריבועי של 2), אולם הגילוי נשמר בסוד על-מנת שלא לסתור את הטענה של האסכולה הפיתגוראית שהעולם כולו ניתן לתיאור כיחסים בין מספרים טבעיים. פאפוס מציין שהראשון שחשף סוד זה סולק בטביעה. יאמבליכוס מביא שלל סיפורים סותרים על חבר האסכולה הפיתגוראית שנענש על ידי האלים בטביעה, ואחד הסיפורים מציין שהיפאסוס נענש בטביעה. סיפורים אלה מצטרפים יחדיו לייחוס הגילוי של המספרים האי-רציונליים להיפאסוס.
אמינות סיפורים אלה מוטלת בספק, וחוקרים בני זמננו סבורים כי גילויים של המספרים האי-רציונליים לא זעזע את עולמו של פיתגורס. הם מסבירים שהמקור לאגדה זו הוא שהיוונים בתקופתו של פיתגורס, השתמשו באותה מילה כדי לתאר מספרים אי רציונליים, כאלה שאינם יחס בין שני מספרים שלמים, וכדי לתאר תופעה "לא רציונלית", כלומר תופעה ש"לא תיאמן".
אגדות אחרות מספרות שהיפאסוס סולק מהאסכולה הפיתגוראית מפני שפרסם את אמונותיהם, או שהוטבע כיוון שייחס לעצמו את גילוי מבנהו של הדודקהדרון, גוף שכל פאותיו הם מחומשים משוכללים. קיימת הוכחה, שגילויה מיוחס להיפאסוס, שהיחס בין אורך האלכסון במחומש משוכלל לאורך בסיסו הוא מספר אי רציונלי. היפאסוס היה הראשון שחקר את התהודה ואת האקוסטיקה. חלק מחיבוריו שרד עד ימינו.
הוויקינגים

ערך זה עוסק במשחק מחשב. אם התכוונתם לסדרת טלוויזיה, ראו .
| --- | --- |

 כללי
 תאריך הוצאה:  29 באפריל 1993 
 סוגה:  משחק פלטפורמה
 פיתוח:  Blizzard Entertainment 
 הוצאה לאור:  Interplay 
 ארץ מקור:  ארצות הברית 
 סדרה:  The Lost Vikings 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Game Boy Advance, סגה מגה דרייב, Amiga CD32, Super Nintendo Entertainment System, DOS, קומודור אמיגה, Microsoft Windows 
 
הוויקינגים (באנגלית: The Lost Vikings) הוא משחק וידאו שיוצר על ידי חברת בליזארד (שנקראה אז "Silicon and Synapse") והופץ על ידי חברת אינטרפליי.   המשחק הופץ למחשב האישי, ולקונסלות סופר נינטנדו ולסגה מגה דרייב. הוא הופץ גם לקונסולה הניידת GBA.
ייחודו של המשחק בכך שהשחקן שולט בשלוש דמויות שונות, ועליו להשתמש ביכולות המיוחדות של כל דמות על מנת לפתור חידות ולהגיע לסוף השלב. בנוסף, ביכולתה של כל דמות לשאת עמה ארבעה חפצים, אשר יכלו לשמש לפתרון חידון, לריפוי הדמויות (לכל דמות היו שלוש נקודות פגיעה, ויכלה להגיע לכל היותר לארבע נקודות פגיעה) וכן לפגיעה באויבים. לא ניתן לשמור את המשחק, אך לכל שלב קוד אותו יכול השחקן להכניס, וכך להגיע לשלב מסוים.
דמויות המשחק

במשחק יש שלוש דמויות ולכל אחת יש כישורים משלה, הדמויות הן:
אריק המהיר (Erik the Swift) - נע במהירות גבוהה יותר מחבריו. בנוסף, הוא היחיד בעל היכולת לקפוץ. אם יש לו מספיק תנופה, הוא יכול להשתמש בראשו הקשה להיכנס בקיר ולהרוס אותו אם הקיר חלש מספיק.
באלוג האמיץ (Baleog the Fierce) - הלוחם בחבורה. הוא מצויד בחרב ובחץ וקשת, אשר יכולה גם לפגוע במתגים שונים. ניתן לשדרג את הקשת עם חצים בוערים, אך רק במהלך השלב (חלק מהאויבים חסינים לחצים רגילים).
אולף היציב (Olaf the Stout) - אולף השמנמן מצויד במגן. הוא יכול להשתמש במגן כדי להגן ממתקפות, אם כי לא מכולן. בעת נפילה ממקום גבוה, הוא יכול להשתמש במגן כבדאון.
בנוסף יכול אולף לאפשר לחבריו לעבור מקומות גבוהים בעזרת המגן שמשמש כמדרגה.
עלילת המשחק

לאחר ציד שגרתי בו מפגינים הגיבורים את יכולותיהם, הם הולכים לישון. במהלך הלילה חוטף אותם טומאטור (Tomator) על מנת לכלוא אותם בגן החיות האינטר-גלקטי שלו. כאשר מתעוררים השלושה, הם מוצאים עצמם על ספינת החלל של טומאטור. ההחלטה גומלת בלבם, לחזור לביתם.
במהלך המשחק, הדמויות נתקלות במכונת זמן, השולחת אותם לכל מיני מקומות, ולמעשה מחלקת את המשחק לעולמות שונים:
החללית של טומאטור
פרהיסטוריה
מצרים העתיקה (בעולם זה מומיות העלולות להפוך את הוויקינגים בעצמם למומיות)
סדנת עבודה
עולם משוגע
חזרה לחללית
בסוף כל שלב הגיבורים משוחחים אחד עם השני, בדרך כלל שיחה הומוריסטית. הם גם משוחחים בכל עת שהם מגיעים לעולם חדש. בנוסף, יש מספר דמויות איתן ניתן לדבר במספר מהשלבים.
למשחק יצא המשך בשם "The Lost Vikings 2" אשר לא שווק בארץ באופן רשמי עבור המחשב האישי. במשחק זה הוויקינגים נכלאו שוב על ידי טומאטור ובזמן הפסקת חשמל הם תקפו את הרובוט הסוהר וקיבלו שדרוגים ונוספו גם שתי דמויות נוספות: סקורץ' הדרקון ופנג איש-הזאב.
ראו גם

כמה משחקי תפקידים נוספים
קומנדוס (סדרת משחקים)
גובלינים (סדרת משחקים)
Heroes of Might and Magic
המדינה החופשית אנהלט

המדינה החופשית אנהלט (בגרמנית: Freistaat Anhalt) הייתה מדינה ברפובליקת ויימאר, ולאחר מכן בגרמניה הנאצית. בירתה של המדינה הייתה העיר דסאו.
היסטוריה

ב-12 בנובמבר 1918 התפטר יואכים ארנסט, דוכס אנהלט מתפקידו, בעקבות המהפכה הגרמנית והתבוסה במלחמת העולם הראשונה.
כאשר הדוכסות בוטלה, הפכה המדינה למדינה חופשית, שהתקיימה עד לאחר מלחמת העולם השנייה.
לאחר מלחמת העולם השנייה מוזגה המדינה יחד עם פרובינציית סקסוניה הפרוסית, ליצירת מדינת סקסוניה-אנהלט, שהייתה חלק משטח הכיבוש הסובייטי בגרמניה.
הפצה דיגיטלית

הפצה דיגיטלית הוא מונח המתייחס להפצה של תוכן, כגון ספרים, מוזיקה, סרטים, סדרות טלוויזיה, תוכנות ומשחקי מחשב, דרך תקשורת נתונים (לרוב דרך האינטרנט) מבלי שימוש במדיה פיזית כגון נייר או תקליטורים.
העברת התוכן יכולה להתבצע על ידי גישה לתוכן באינטרנט דרך הזרמת מדיה או הורדת תכנים שניתנים להורדה (אנ') למכשיר.
הסוכנות הפדרלית לענייני לאום

|  מידע כללי |
| --- | --- |
 מדינה:  רוסיה 
 תאריך הקמה:  31 במרץ 2015 
 ראש:  איגור בארינוב
 מטה מרכזי:  מוסקבה
 http://fadn.gov.ru
 
הסוכנות הפדרלית לענייני לאום (ברוסית: Федеральное агентство по делам национальностей) היא הגוף הממשלתי הפדרלי של הפדרציה הרוסית, שמיישם תפקידי יישום המדיניות הלאומית של המדינה ויישום תוכניות ממוקדות ופדרליות בתחום היחסים הבין-אתניים במדינה ותמיכה בעשרות הלאומים המרכיבים את רוסיה.
היסטוריה

הסוכנות הוקמה ב-31 במרץ 2015 בהתאם לצו של נשיא רוסיה ולדימיר פוטין. לראש הסוכנות מונה איגור בארינוב .
משימות

הסוכנות הפדרלית מבצעת את המשימות הבאות:
א) פיתוח ויישום של מדיניות לאומית של המדינה, רגולציה חוקית ומתן שירותים ציבוריים בתחום המדיניות הלאומית של המדינה;
ב) יישום אמצעים שמטרתם לחזק את אחדותם של האנשים הרב-אתניים של הפדרציה הרוסית (האומה הרוסית), להבטיח הרמוניה בין-עדתית, פיתוח אתנו-תרבותיות של עמי הפדרציה הרוסית, שמירה על זכויותיהם של מיעוטים לאומיים ועמים ילידי הפדרציה הרוסית;
ג) אינטראקציה עם אוטונומיות לאומיות-תרבותיות, חברות קוזאקים ומוסדות אחרים של החברה האזרחית;
ד) פיתוח ויישום תוכניות ממוקדות ממלכתיות ופדרליות בתחום היחסים הבין-אתניים;
ה) בקרה על יישום המדיניות הלאומית של המדינה;
ו) יישום פיקוח בתחום היחסים הבין-עדתיים והבין-דתיים;
ז) מניעת כל אפליה על רקע שיוך גזעי, לאומי, דתי או לשוני;
ח) מניעת ניסיונות להסית שנאה או איבה גזעית, לאומית ודתית.
בנוסף, כמה תפקידים שבעבר היו של משרד התרבות של הפדרציה הרוסית ומשרד המשפטים של הפדרציה הרוסית הועברו לסוכנות החדשה שהוקמה.
הגל הראשון

| --- | --- |

הדמויות בסדרה: (מימין לשמאל) אדי, קייד פוסטר, ג'ושוע
 סוגה:  מדע בדיוני
 יוצרים:  כריס ברנקטו
 שחקנים:  סבסטיאן ספאנס, רוב לאבלי, רוג'ר קרוס
 ארץ מקור:  קנדה
 מספר עונות:  3
 מספר פרקים:  66
 הפקה
 הפצה:  Syfy 
 מוזיקה:  Daryl Bennett 
 אורך פרק:  60 דקות
 שידור
 רשת שידור:  SPACE: The Imagination Station
 תקופת שידור מקורית:  9 בספטמבר 1998 – 7 בפברואר 2001
 קישורים חיצוניים
 דף התוכנית ב-IMDb
 
הגל הראשון היא סדרה בדיונית שצולמה בין השנים 1998–2001 בקנדה. עלילת הסדרה מדברת על פלישה של חייזרים לכדור הארץ, שנחזתה על ידי נוסטרדמוס, ובניסיונות לעצור אותם, סדרה זו היא נציגה בולטת של הז'אנר המיסטי. הסדרה שודרה בישראל בערוץ AXN.
עלילה

קייד פוסטר הוא גנב שמתמחה בפריצת מנעולים. בעקבות נישואיו להאנה הוא חוזר למוטב. יום אחד נרצחת אשתו והוא מואשם על ידי המשטרה ברציחתה. הוא בורח מהמשטרה ופוגש את אדי נמבאלאוס (שמכונה "אדי המטורף"), גאון מחשבים פרנואיד שמאמין בנכונתם של תאוריות קשר רבות שמתגורר בקרוון ומוציא לאור כתב עת מקוון "פרנואיד טיימס" ביחד מגלים פוסטר ואדי שהתחילה פלישה של חייזרים לכדור הארץ ושהדברים רמוזים בנבואות לא ידועות של נוסטרדמוס. מתברר להם שקץ העולם יגיע בשלשה שלבים ("גלים") שכל אחד מסמל שליטה יותר גדולה של החייזרים בכדור הארץ עד לשליטתם המוחלטת והפיכת כל בני האדם לעבדים. מתברר להם שנוסטרדמוס השאיר הנחיות איך להנצל מאותם חייזרים על ידי "האדם שבורך פעמיים" שהוא, לפי הנבואה, קייד פוסטר. פוסטר, שבתחילה בא בתחושה של שליחות למצוא את רוצחי אשתו הולך והורס ניסויים של אותם חייזרים (המכונים "גווה" - Gua). לאחר שמוצא והורג את רוצח אשתו ממשיך פוסטר בהריסת ניסויי החייזרים מתוך תחושת שליחות של הצלת האנושות. הוא אמנם נמצא בעמדת נחיתות, מצד אחד הוא לא יכול לסמוך כמעט על אף אחד שהרי כל אחד יכול להיות שהוא "גווה" וגם הוא מתקשה להשיג ראיות על מנת לשכנע את האנשים שהגווה קיימים ונמצאים איתנו ומצד שני הוא מבקש על ידי המשטרה באשמת רצח אשתו. פוסטר מקבל עזרה ממקור לא צפוי, ג'ושוע, אחד ממפקדי צבא הפלישה של הגווה שכבר הספיק להיות בכדור הארץ בשלש תקופות חיים אינו מאמין באופן מוחלט בייעוד הגווה ומשמש כסוכן כפול המסייע לפוסטר לעיתים במידע (שלא תמיד מתגלה כמהימן) ולעיתים באי מסירת פרטים לראשי הגווה בעקבות גילוי בגידתו של ג'ושוע (בעונה השלישית של הסדרה) נענש ג'ושוע בלקיחות תודעתו ובמקומה מוכנסת לגופו תודעתו של איש גווה בשם "קיין" שנאמן לגווה. בין היתר מתורצת בין אנשי הגווה אי הריגתו המיידית של פוסטר בכך שיש לו מושג על הניסויים השונים שעושים הגווה דרך ספר הנבואות הלא ידועות של נוסטרדמוס והספר מוסתר. אם יהרגו אותו מישהו אחר שימצא את הספר יוכל להכשיל את הניסויים שלהם ולכן חלק מהגווה עסוקים בניסיון למצוא את הספר.
הגווה

הגווה הם גזע חייזרים השוכן בכוכב רחוק מכדור הארץ. בעקבות מלחמות עם גזעי חייזרים אחרים וניצחונם הופכים הגווה לגזע קשוח ומנרדפים הופכים לרודפים. מנהיגם שהוביל את המהפכה מחליט לקרוא להם "גווה" שפירושו בשפתם "הכח להתגבר". מכיוון שלא השכילו לנצל את המשאבים שלהם כראוי הכוכב שלהם על סף קריסה. הם מחפשים אחר כוכב שיכולו לנצל את משאביו הם מוצאים את כדור הארץ כמתאים אך אינם יודעים אם יוכלו לגבור על בני האדם ולקחת מהם את המשאבים. על מנת לבדוק אם הם יוכלו לנצח את בני האדם שולחים הגווה משלחת שעורכת ניסויים באורך למעלה מחמישים שנה (אורך חייהם מגיע ל-1000 שנה). מכיוון ש שולחים את תודעתם דרך כדורים כסף בגודל כדור טניס תחילת המשלחת הוקמה בשנת 1945 על ידי שליחת מטאוריט מכוכב הלכת שלהם לקוטב הצפוני בכדור הארץ. המטאוריט הכיל מספר גדול של כדורי כסף המכילים את תודעתם של אנשי הגווה. ותודעתם הועברה לאנשים שהתפתו לקחת את הכדורים. אנשים אלו נטמעו בחברת בני האדם ועם הזמן השתכללה השיטה ואנשי הגווה יצרו גופות של בני אדם (שאותן הם מכנים "קליפות") בעזרת הנדסה גנטית שאליהם הכניסו את תודעת הגווה. בקליפה יש חסרונות ויתרונות לעומת השתלטות תודעת איש גווה על אדם קיים. הקליפה מיועדת למשימות הגווה (ניסויים בבני אדם). על מנת למנוע את חשיפתם מתמוססת גופת ה"קליפה" בקול רחש. מצד שני כל עוד איש הגווה לא נהרג גופו מתרפא במהירות דבר שמקל על חשיפתם על ידי מי שמודע לפרט זה.